

**MINISTARSTVO PRAVOSUĐA**

**UPRAVA ZA KAZNENO PRAVO I PROBACIJU**

**IZVJEŠĆE**

**O RADU PROBACIJSKE SLUŽBE**

**ZA 2012. GODINU**

|  |
| --- |
| Zagreb, svibanj 2013. |

Sadržaj

[UVOD 3](#_Toc373998323)

[1. Središnji ured – Služba za koordinaciju i razvoj probacijskog sustava 4](#_Toc373998324)

[2. Probacijski uredi 4](#_Toc373998325)

[I ANALIZA PREDMETA 6](#_Toc373998326)

[I.3. Predmeti zaprimljeni u 2012. godini po grupama kaznenih djela 11](#_Toc373998327)

[II. OSOBE UKLJUČENE U PROBACIJU 13](#_Toc373998328)

[II. 1. Struktura osoba uključenih u probaciju po spolu, dobi – predmeti zaprimljeni u 2012. godini 13](#_Toc373998329)

[II. 2. Struktura osoba uključenih u probaciju po stručnoj spremi 14](#_Toc373998330)

[II.3. Struktura osoba uključenih u probaciju prema ranijoj kažnjavanosti 16](#_Toc373998331)

[III . PRAVNE OSOBE I RAD ZA OPĆE DOBRO – broj novosklopljenih ugovora 17](#_Toc373998332)

[Statistički dodatak 17](#_Toc373998333)

IV. FINANCIJSKI POKAZATELJI - Prikaz planiranih i utrošenih sredstava u 2012. godini..............

# UVOD

 Izvješće o radu Probacijske službe za 2012. godinu prvo je cjelovito izvješće o radu probacijske službe budući da je u 2012. godini probacijske poslove izvršavalo 11 ureda od predviđenih 12. Dana 17. rujna 2012. godine s radom je započeo i Probacijski ured Zadar dok je za početak 2013. godine planirano otvaranje Probacijskog ureda Dubrovnik. U prošlogodišnjem izvješću za 2011. godinu uglavnom smo elaborirali o radu povjerenika koji su izvršavali predmete rada za opće dobro i zaštitnog nadzora a u manjoj mjeri rad probacijskih ureda budući da su isti te godini uglavnom radili oko 6 mjeseci.

 Ovo izvješće sadrži: pregled rada probacijskih ureda, osnovne statističke pokazatelje izvršavanja probacijskih poslova, prikaz trendova rasta odnosno pada pojedinih vrsta predmeta kao i neke karakteristike osoba uključenih u probaciju.

Glavni pokazatelji uspješnosti rada probacijske službe u 2012. godini su:

* zaprimljeno 1571 novi predmet
* izvršen 1261 predmet od čega 81,7% uspješno[[1]](#footnote-1) što znači da je osuđenik u cijelosti odradio rad za opće dobro
* odrađeno ukupno 183.744,00 radnih sati društveno korisnog rada
* dogovorena i potpisana suradnja sa 111 novih pravnih osoba za izvršavanje rada za opće dobro
* izrađen i implementiran Probacijski informacijski sustav

 Uredbom o unutarnjem ustrojstvu Ministarstva pravosuđa („Narodne novine“, broj 28/2012.) Uprava za probaciju i podršku žrtvama i svjedocima postaje Sektor za probaciju unutar Uprave za kazneno pravo i probaciju. Sektor za probaciju obavlja upravne i stručne poslove vezane uz odlučivanje o kaznenom progonu, izboru i izvršavanje kaznenopravnih sankcija i mjera izrečenih punoljetnom počinitelju kaznenog djela. Izrađuje nacrte propisa i strateških dokumenata iz svoje nadležnosti. Proučava i prati najnovija dostignuća vezana uz poslove iz svoje nadležnosti. Provodi stručnu izobrazbu probacijskih službenika i drugih suradnika, te obavlja unutarnji nadzor pravilnog, pravodobnog i zakonitog rada probacijskih ureda. Obavlja i druge poslove u okviru svojega djelokruga.

 Za obavljanje poslova iz djelokruga Sektora za probaciju ustrojene su sljedeće ustrojstvene jedinice:

1. Središnji ured – Služba za koordinaciju i razvoj probacijskog sustava
2. Probacijski uredi.

#  1. Središnji ured – Služba za koordinaciju i razvoj probacijskog sustava

 Središnji ured – Služba za koordinaciju i razvoj probacijskog sustava prati, unapređuje i nadzire zakonitost rada i postupanja probacijskih službenika, donosi odluke i poduzima mjere u vezi izvršavanja probacijskih poslova tijekom kaznenog postupka, izvršavanja kazne zatvora i uvjetnog otpusta, izvršavanja uvjetne osude sa zaštitnim nadzorom i rada za opće dobro na slobodi, obavlja poslove vezane uz unaprjeđenja materijalnih, kadrovskih i stručnih uvjeta za njihovo izvršavanje. Provodi upravni i inspekcijski nadzor nad radom probacijskih ureda.

Za obavljanje poslova Središnjeg ureda – Službe za koordinaciju i razvoj probacijskog sustava ustrojavaju se sljedeći odjeli:

1. Odjel za zaštitni nadzor i rad za opće dobro na slobodi
2. Odjel za probacijske poslove tijekom izvršavanja kazne zatvora i uvjetnog otpusta
3. Odjel za probacijske poslove tijekom kaznenog postupka
4. Odjel za elektronički nadzor.

#  2. Probacijski uredi

 Probacijski uredi obavljaju poslove vezane uz procjenu kriminogenih rizika i tretmanskih potreba počinitelja, izradu pojedinačnog programa postupanja, nadzor izvršavanja obveza prema rješenju državnog odvjetnika kada se odlučuje o kaznenom progonu prema načelu svrhovitosti, postupke izvršavanja uvjetne osude sa zaštitnim nadzorom i rada za opće dobro na slobodi, nadzor izvršavanja mjere opreza obveze redovitog javljanja određenoj osobi ili državnom tijelu, nadzor provođenja mjera utvrđenih rješenjem o određivanju istražnog zatvora u domu, izradu izvješća zatvoru, odnosno kaznionici, nadzor nad uvjetno otpuštenim osuđenikom, izradu izvješća o počinitelju za državno odvjetništvo, sud ili suca izvršenja, poslove organizacije podrške i pomoći žrtvi i oštećeniku, te podrške i pomoći obitelji žrtve i obitelji počinitelja kaznenog djela. Vode maticu i osobnike osoba uključenih u postupke probacije.

Za obavljanje poslova probacijskih ureda ustrojeni su:

1. Probacijski ured Bjelovar – za područje Bjelovarsko-bilogorske, Koprivničko-križevačke i Virovitičko-podravske županije,
2. Probacijski ured Dubrovnik – za područje Dubrovačko-neretvanske županije,
3. Probacijski ured Osijek – za područje Osječko-baranjske i Vukovarsko-srijemske županije,
4. Probacijski ured Požega – za područje Požeško-slavonske i Brodsko-posavske županije,
5. Probacijski ured Pula – za područje Istarske županije,
6. Probacijski ured Rijeka – za područje Primorsko-goranske i Ličko-senjske županije,
7. Probacijski ured Sisak – za područje Sisačko-moslavačke županije,
8. Probacijski ured Split – za područje Splitsko-dalmatinske županije,
9. Probacijski ured Varaždin – za područje Varaždinske i Međimurske županije,
10. Probacijski ured Zadar – za područje Zadarske i Šibensko-kninske županije,
11. Probacijski ured Zagreb I – za područje Grada Zagreba,
12. Probacijski ured Zagreb II – za područje Zagrebačke, Karlovačke i Krapinsko-zagorske županije.

**SEKTOR ZA PROBACIJU**

**SREDIŠNJI URED**

**PROBACIJSKI UREDI**

**ODJEL ZA ELEKTRONIČKI NADZOR**

**ODJEL ZA ZAŠTITNI NADZOR I RAD ZA OPĆE DOBRO**

**ODJEL ZA PROBACIJSKE POSLOVE TIJEKOM IZVRŠAVANJA KAZNE ZATVORA I UVJETNOG OTPUSTA**

**ODJEL ZA PROBACIJSKE POSLOVE TIJEKOM KAZNENOG POSTUPKA**

**PROBACIJSKI URED BJELOVAR**

**PROBACIJSKI URED DUBROVNIK**

**PROBACIJSKI URED OSIJEK**

**PROBACIJSKI URED POŽEGA**

**PROBACIJSKI URED PULA**

**PROBACIJSKI URED RIJEKA**

**PROBACIJSKI URED SISAK**

**PROBACIJSKI URED SPLIT**

**PROBACIJSKI URED VARAŽDIN**

**PROBACIJSKI URED ZADAR**

**PROBACIJSKI URED ZAGREB I**

**PROBACIJSKI URED ZAGREB II**

 Sukladno novoj uredbi u nadležnost Probacijskog ured Zagreb II uz dosadašnje županije Zagrebačku i Karlovačku prešla je i Krapinsko-zagorska županija koja je do tada bilapeo u nadležnosti Probacijskog ureda Varaždin.

# I ANALIZA PREDMETA

**I.1. Analiza predmeta prema statusu**

Tijekom 2012. godine (razdoblje od 01. siječnja do 31. prosinca 2012. godine) probacijska služba je na nadležno postupanje zaprimila ukupno1571 predmet.

***Tablica 1.*** *Broj predmeta zaprimljenih tijekom 2012. godine*

|  |  |
| --- | --- |
| **Vrsta predmeta**  | Ukupno |
| **Uvjetna osuda sa zaštitnim nadzorom**  | 235 |
| **Rad za opće dobro na slobodi** | 965 |
| **Uvjetni otpust** | 62 |
| **Obavještavanje žrtve** | 292 |
| **Izvješća sudu** | 13 |
| **Izvršavanje obveze** | 4 |
| **Ukupno:** | **1571** |

 U odnosu na 2011. kada je zaprimljeno 1067 predmeta uvjetne osude sa zaštitnim nadzorom i rada za opće dobro, u 2012. godini proširio se spektar poslova koje izvršava probacijska služba a uz to se povećao i broj presuda u kojima je izrečena uvjetna osuda sa zaštitnim nadzorom i radom za opće dobro. Kada uzmemo u obzir sve prethodno navedeno, možemo reći da reći da u odnosu na 2011. godinu bilježimo porast broja predmeta za 47,2%. Najveći broj novo zaprimljenih predmeta prikazanih u tablici 1., a koje nismo imali u prethodnim godinama, odnosi se na obavještavanje žrtve i to ukupno 292 predmeta ili 78,7%

 ***Tablica 2.*** *Broj presuda kojima je izrečen uvjetna osuda sa zaštitnim nadzorom i rad za opće dobro, zaprimljene u razdoblju od 2005. do 2012. godine*

|  |  |  |  |
| --- | --- | --- | --- |
| **Godina zaprimanja presude** | **Uvjetna osuda sa zaštitnim nadzorom (zaprimljene presude)** | **Rad za opće dobro na slobodi (zaprimljene presude)** | **Ukupno** |
|
| **Spol** | **Spol** |
| M | Ž | M+Ž | M | Ž | M+Ž |
| **2005.** | 113 | 22 | 135 | 82 | 17 | 99 | 234 |
| **2006.** | 164 | 36 | 200 | 208 | 22 | 230 | 430 |
| **2007.** | 167 | 18 | 185 | 348 | 25 | 373 | 558 |
| **2008.** | 231 | 15 | 246 | 481 | 26 | 507 | 753 |
| **2009.** | 246 | 27 | 273 | 704 | 40 | 744 | 1017 |
| **2010.** | 182 | 17 | 199 | 855 | 37 | 892 | 1091 |
| **2011.** | 164 | 30 | 194 | 813 | 60 | 873 | 1067 |
| **2012.**  | 212 | 23 | 235 | 899 | 66 | 965 | 1200 |
| **Ukupno:** | **1479** | **188** | **1667** | **4390** | **293** | **4683** | **6350** |

Od ukupnog navedenog broja zaprimljenih presuda, uvjetna osuda sa zaštitnim nadzorom izrečena je u 235 presuda (19,6), a rad za opće dobro izrečen je u 965 presuda (80,4%).

***Grafikon 1.*** *Broj presuda kojima je izrečen zaštitni nadzor uz uvjetnu osudu i rad za opće dobro na slobodi, zaprimljene u razdoblju od 2005. do 2012. godine*

 U 2012. godini prvi puta nakon tri godine zabilježen je porast broja zaprimljenih presuda rada za opće dobro i to za 10,5% i zaštitnog nadzora uz uvjetnu osudu za 21%.

***Tablica 3.*** *Broj zaprimljenih predmeta u 2012. po uredima*

|  |  |
| --- | --- |
| **Naziv probacijskog ureda**  | **Broj predmeta**  |
| **PROBACIJSKI URED SPLIT** | 182 |
| **PROBACIJSKI URED PULA** | 64 |
| **PROBACIJSKI URED BJELOVAR** | 130 |
| **PROBACIJSKI URED POŽEGA** | 65 |
| **PROBACIJSKI URED ZAGREB II** | 170 |
| **PROBACIJSKI URED ZADAR** | 64 |
| **PROBACIJSKI URED RIJEKA** | 172 |
| **PROBACIJSKI URED OSIJEK** | 210 |
| **PROBACIJSKI URED SISAK** | 72 |
| **PROBACIJSKI URED ZAGREB I** | 320 |
| **PROBACIJSKI URED DUBROVNIK** | 19 |
| **PROBACIJSKI URED VARAŽDIN** | 103 |
| **Ukupno** | 1571 |

 Najveći broj predmeta u 2012. zaprimljen je u Probacijskom uredu Zagreb I njih ukupno 320 ili 20,4%, potom u Osijeku 210 ili 13,4% i Rijeci 172 ili 11%. Probacijski uredi su na dan 31. prosinca 2012. godine završili ukupno 1190 predmeta ili 27,5%, u radu su imali njih 2059 ili 47,5% dok je novih predmeta odnosno predmeta koji čekaju na izvršavanje bilo ukupno 1083 ili 25%.

***Tablica 4.*** *Usporedba predmeta prema statusu*

|  |  |  |
| --- | --- | --- |
| **PROBACIJSKI URED**  | **Stanje predmeta na dan 31.12.2011.**  | **Stanje predmeta na dan 31.12.2012.**  |
| broj predmeta u radu | broj izvršenih predmeta  | broj nedodjeljenihpredmeta | Ukupno | broj predmeta u radu | broj izvršenih predmeta  | broj nedodjeljenihpredmeta | Ukupno |
| **BJELOVAR**  | 12 | 21 | 166 | 199 | 155 | 71 | 78 | 304 |
| **OSIJEK**  | 169 | 39 | 316 | 524 | 257 | 195 | 283 | 735 |
| **POŽEGA**  | 79 | 39 | 108 | 226 | 129 | 144 | 0 | 273 |
| **PULA** | 24 | 14 | 125 | 163 | 90 | 51 | 87 | 228 |
| **RIJEKA** | 142 | 41 | 235 | 418 | 237 | 98 | 246 | 581 |
| **SISAK** | 23 | 29 | 149 | 201 | 113 | 56 | 99 | 268 |
| **SPLIT** | 68 | 29 | 22 | 119 | 198 | 53 | 45 | 296 |
| **VARAŽDIN** | 0 | 0 | 239 | 239 | 109 | 103 | 55 | 267 |
| **ZADAR** | 0 | 0 | 89 | 89 | 85 | 24 | 59 | 168 |
| **ZAGREB I** | 205 | 51 | 241 | 497 | 486 | 251 | 63 | 800 |
| **ZAGREB II** | 138 | 24 | 37 | 199 | 200 | 144 | 68 | 412 |
| **Ukupno:** | **860** | **287** | **1727** | **2874** | **2059** | **1190** | **1083** | **4332** |

 Ako podatke o stanju predmeta za 2012. godinu usporedimo s podacima za prethodnu godinu vidimo da se ukupni broj predmeta u radu sa 860 u 2011. godini povećao na 2059 u 2012. odnosno da je krajem 2012. godine broj predmeta u radu bio znatno veći u odnosu na prethodnu godinu. Iz podataka prikazanih u tablici 4. razvidno je i smanjenje broja nedodjeljenih predmeta odnosno predmeta s čijim se izvršavanjem još nije započelo u 2012. godini. Unatoč velikom broju predmeta zaprimljenih tijekom 2012. godine, broj nedodjeljenih predmeta se sa 1727 u 2011. na 1083. u 2012. godini što predstavlja smanjenje za 37,3%. Krajem 2011. probacijski uredi su, osim Zagreba I koji je ranije započeo sa radom, radili tek nešto više od 6 mjeseci tako da je u svakom uredu evedentno povećanje broja predmeta u radu. Kao što se može vidjeti na primjeru Probacijskog ureda Bjelovar, ali i drugih ureda, na dan 31.12.2011. godine imao je 12 predmeta u radu, a u istom razdoblju iduće godine njih ukupno 155.

***Grafikon 2.*** *Usporedba predmeta prema statusu*

 Iz tablice i pripadajućeg grafikona vidljivo je također i veliko povećanje broja završenih predmeta u 2012. godini. Na dan 31.12. 2011. godine probacijski uredi su izvršili ukupno 287 predmeta, a godinu dana kasnije na isti datum izvršeno je ukupno 1126 predmeta što je četiri puta više u odnosu na prethodnu godinu.

***Tablica 5.*** *Izvršeni predmeti u 2012. godini*

|  |  |
| --- | --- |
| **Vrsta sankcije** | **Broj predmeta** |
| **Uvjetni otpust** | 5 |
| **Rad za opće dobro** | 707 |
| **Uvjetna osuda sa zaštitnim nadzorom** | 241 |
| **Obavještavanje žrtve** | 169 |
| **Izvješća** | 4 |
| **Ukupno** | 1126 |

 Tijekom navedene godine uspješno je realizirano 920 predmeta ili 83 % svih izvšenih predmeta u 2012. godini, dok ih 27% nije uspješno realizirano. Razlozi neuspješnog izvršavanja predmeta su: u 42 predmeta ili 20,3% (35 predmeta rada za opće dobro i 7 predmeta uvjetne osude sa zaštitnim nadzorom) doneseno je rješenje kojim se obustavlja izvršavanje sankcije zbog proteka vremena provjeravanja ili pak vremena u kojem se rad za opće dobro imao izvršiti, sud je u 63 predmeta ili 30,6% (58 predmeta rada za opće dobro i 5 predmeta uvjetne osude sa zaštitnim nadzorom) donio rješenje kojim određuje izvršavanje kazne zatvora, 101 predmet ili 49,1 % su otišli u zastaru te po njima nije postupano.

Najveći broj izvršenih predmeta njih ukupno 707 ili 62,8% odnosi se na predmeta rada za opće dobro, potom predmeta uvjetne osude sa zaštitnim nadzorom 241 ili 21,4%, te predmete obavještavanje žrtve 169 ili 15%.

**I.2. Analiza predmeta prema tijelu dostavljanja predmeta**

Radi lakšeg pregleda predmeta zaprimljenih u 2012. godini u niže navedenoj tablici prikazani su podaci samo za ona tijela koja su izrekla više od 15 predmeta, dok su tijela koja su dostavila manje od navedenog broja sumarno prikazana na kraju tablice pod nazivom ostali[[2]](#footnote-2).

***Tablica 6.*** *Predmeti zaprimljeni u 2012. prema tijelu dostavljanja predmeta*

|  |  |
| --- | --- |
| **Naziv tijela** | **Broj predmeta** |
| Kaznionica u Lepoglavi | 26 |
| Kaznionica u Lipovici-Popovači | 26 |
| Kaznionica u Požegi | 43 |
| Općinski kazneni sud u Zagrebu | 230 |
| Općinski sud u Osijeku | 51 |
| Općinski sud u Požegi | 34 |
| Općinski sud u Puli – Pola | 30 |
| Općinski sud u Rijeci | 120 |
| Općinski sud u Sesvetama | 18 |
| Općinski sud u Sisku | 63 |
| Općinski sud u Splitu | 87 |
| Općinski sud u Šibeniku | 20 |
| Općinski sud u Varaždinu | 39 |
| Općinski sud u Vinkovcima | 28 |
| Općinski sud u Virovitici | 22 |
| Općinski sud u Vukovaru | 34 |
| Povjerenstvo za uvjetni otpust | 59 |
| Prekršajni sud u Varaždinu | 21 |
| Prekršajni sud u Zagrebu | 68 |
| Uprava za zatvorski sustav | 47 |
| Županijski sud u Rijeci | 34 |
| Županijski sud u Splitu | 21 |
| Županijski sud u Varaždinu | 32 |
| Županijski sud u Zagrebu | 19 |
| Ostali: | 364 |
| Ukupno | 1571 |

 Prema podacima prikazanim u prethodnoj tablici vidljivo je da je probacijska služba nadležno postupanje najveći broj predmeta dobila od Općinskog kaznenog suda u Zagrebu 320 predmeta odnosno 20,4% svih zaprimljenih predmeta u 2012. godini, potom od Općinskog suda u Rijeci 120 predmeta te Općinskog suda u Splitu 87 predmeta. Tijekom 2012. započeto je s izvršavanjem predmeta nadzora uvjetnog otpusta i predmeta obavještavanje žrtava o izlasku osuđenika sa izvršavanja kazne zatvora, kao i izrada izvješća sudu kod odlučivanju o prekidu izdržavanja kazne zatvora ili korištenja pogodnosti. Sukladno tome po prvi puta kao podnositelji zahtjeva uz sudove i državna odvjetništva javljaju se i kaznionice i zatvori, te Povjerenstvo za uvjetni otpust.

# I.3. Predmeti zaprimljeni u 2012. godini po grupama kaznenih djela

***Tablica 7.*** *Predmeti zaprimljeni u 2011. i 2012. prema kategoriji kaznenih djela*

|  |  |  |  |  |
| --- | --- | --- | --- | --- |
| **Kaznena djela protiv**  | **2011.** | **%** | **2012.** | **%** |
| **života i tijela**  | 34 | 2,7 | 107 | 6,3 |
| **slobode i prava čovjeka i građanina** | 45 | 3,6 | 54 | 3,2 |
| **vrijednosti zaštićenih međunarodnim pravom** | 185 | 14,9 | 351 | 20,6 |
| **spolne slobode, ćudoređa** | 15 | 1,2 | 31 | 1,8 |
| **časti i ugleda** | 7 | 0,6 | 21 | 1,2 |
| **braka, obitelji i mladeži** | 99 | 8 | 93 | 5,5 |
| **imovine** | 378 | 30,4 | 464 | 27,3 |
| **okoliša** | 10 | 0,8 | 9 | 0,5 |
| **opće sigurnosti ljudi i imovine i sigurnosti prometa** | 78 | 6,3 | 121 | 7,1 |
| **sigurnosti platnog prometa i poslovanja** | 21 | 1,7 | 55 | 3,2 |
| **pravosuđa**  | 170 | 13,6 | 100 | 5,9 |
| **vjerodostojnosti isprava** | 31 | 2,5 | 59 | 3,5 |
| **javnog reda** | 50 | 4,1 | 84 | 4,9 |
| **službene dužnosti** | 35 | 2,8 | 32 | 1,9 |
| **oružanih snaga RH** | 0 | 0 | 2 | 0,1 |
| **Zakon o zaštiti od nasilja u obitelji**  | 63 | 5,1 | 97 | 5,7 |
| **Zakon o prekršajima protiv javnog reda i mira**  | 11 | 0,9 | 4 | 0,2 |
| **Ovršni zakon** | 4 | 0,3 | 1 | 0 |
| **Zakon o energiji** | 8 | 0,6 | 1 | 0 |
| **Zakon o sigurnosti prometa na cestama** | 1 | 0 | 15 | 0,9 |
| **Ukupno:**  | 1245 | 100 | 1701[[3]](#footnote-3) | 100 |

 Najveći broj predmeta zaprimljenih u 2012. odnosi se na počinitelje kaznenih djela protiv imovine (krađe, teške krađe, razbojništva, uništenje tuđe pokretne stvari) 464 ili 27,3% ukupno zaprimljenih predmeta, potom na kaznena djela protiv slobode i prava čovjeka i građanina (u najvećem broju zlouporaba opojnih droga) 351 ili 20,6%, kaznena djela protiv opće sigurnosti ljudi i imovine i sigurnosti prometa (izazivanje prometne nesreće, teško kazneno djelo protiv opće sigurnosti) 121 ili 7,1%, te kaznena djela protiv života i tijela (ubojstva, teška ubojstva) 107 odnosno 6,3%.

***Grafikon 4.*** *Predmeti zaprimljeni u 2012. prema kategoriji kaznenih djela*

 Iz podataka prikazanih u tablici pripadajućem grafikonu vidljivo je također da veliku kategoriju osuđenika čine počinitelji obiteljskog nasilja koje je sankcionirano odredbama kaznenog ali i Zakona o zaštiti od nasilja u obitelji. Ako podatke o kaznenim djelima iz 2012. godine usporedimo s onima iz 2011. godine evidentno je da je probacija, kroz izvršavanje poslova nadzora uvjetnog otpusta, počela raditi i s počiniteljima uistinu teških kaznenih djela.

 U 2012. godini probacijski uredi zaprimili 50 predmeta u kojima su počinitelji počinili kazneno djelo ubojstva, teškog ubojstva, ubojstva na mah. Nadalje, u odnosu na 2011. godinu, zaprimljeni su također i predmeti u kojima su počinitelji počinili kaznena djela silovanja (13 predmeta), ratnog zločina protiv civilnog stanovništva (5 predmeta) i dr. Sve ovo ukazuje na činjenicu da probacijski službenici rade i s počiniteljima najtežih kaznenih djela za koje su zapriječene kazne dugotrajnog zatvora.

# II. OSOBE UKLJUČENE U PROBACIJU

# II. 1. Struktura osoba uključenih u probaciju po spolu, dobi – predmeti zaprimljeni u 2012. godini

 Kao što se može vidjeti iz podataka prikazanih u tablici 8. od 1571 predmeta zaprimljenog u 2012. godini njih 1446 ili 92% odnosi se na osobe muškog spola a samo 125 ili 8% na osobe ženskog spola. Osoba uključenih u probaciju ženskog spola najviše je u dobi od 26 do 30 godina 32, te potom u dobi od 31 do 35 godina 22 osobe., isti slučaj je i sa osobama muškog spola.

***Tablica 8.*** *Osobe uključene u probaciju po dobi i spolu - predmeti zaprimljeni u 2012.*

|  |  |  |  |
| --- | --- | --- | --- |
| **Dob** | **Spol** | **Ž%** | **Ukupno** |
| **M** | **Ž** |
| **do 20**  | 18 | 1 | 5,3 | 19 |
| **21 - 25**  | 219 | 10 | 4,4 | 229 |
| **26 - 30** | 293 | 32 | 9,8 | 325 |
| **31 - 35** | 263 | 22 | 7,7 | 285 |
| **36 - 40** | 164 | 11 | 6,3 | 175 |
| **41 - 45** | 150 | 14 | 8,5 | 164 |
| **46 - 50** | 120 | 18 | 13 | 138 |
| **51 - 55** | 88 | 5 | 5,4 | 93 |
| **56 - 60** | 64 | 6 | 8,6 | 70 |
| **61 - 65** | 41 | 4 | 8,8 | 45 |
| **66 - 70** | 17 | 1 | 5,5 | 18 |
| **71 - 75** | 6 | 1 | 14,3 | 7 |
| **76 i više** | 3 | 0 | 0 | 3 |
| **Ukupno:** | **1446** | **125** | **100** | **1571** |

 Najveći postotak osoba ženskog spola u odnosu na osobe muškog spola je u dobi od 71-75 godina 14,3%, potom u dobi od 46 do 50 godina 13% dok niti jedne osuđenice nema u dobi od 76 i više godina.

***Grafikon 5.*** *Osobe uključene u probaciju po dobi - predmeti zaprimljeni u 2012.*

 Najveći broj osoba uključenih u probaciju je u dobi 26 d0 30 godina 20,7%, potom u dobi od 31 do 35 godina 18,1% te u dobi od 21 do 25 godina 14,6%. Najstarija osoba uključena u probaciju je muškarac star 77 godina kojemu je kazna zatvora u trajanju od 6 mjeseci zamijenjena radom za opće dobro u trajanju od 60 radnih dana.

# II. 2. Struktura osoba uključenih u probaciju po stručnoj spremi

***Tablica 9.*** *Osobe uključene u probaciju po spolu i obrazovanju – predmeti zaprimljeni u 2012. godini*

|  |  |  |  |
| --- | --- | --- | --- |
| **Stručna sprema**  | **Spol**  | **Ukupno** | **%** |
| **M** | **Ž** |
| **NK** | 110 | 7 | 117 | 7,4 |
| **PK, NSS** | 163 | 8 | 171 | 11 |
| **KV** | 35 | 0 | 35 | 2,2 |
| **KV, SSS** | 706 | 59 | 765 | 48,7 |
| **VK** | 2 | 0 | 2 | 0,1 |
| **VŠS** | 22 | 0 | 22 | 1,4 |
| **VSS** | 28 | 9 | 37 | 2,3 |
| **MAGISTAR** | 1 | 0 | 1 | 0 |
| **DOKTOR** | 0 | 1 | 1 | 0 |
| **NEPOZNATO** | 376 | 44 | 420 | 26,7 |
| **UKUPNO** | **1443** | **128** | **1571** | **100** |

 Analiza po obrazovanju osoba uključenih u probaciju pokazuje da je najveći broj predmeta zaprimljenih u 2012. godine izrečeno osobama srednje stručne spreme 765 predmeta ili 48,7%, potom osobama niže stručne spreme 171 predmet 11%, a najmanje osobama sa magistarskim ili pak doktorskim stupnjem stručne spreme svega 2 predmeta ili 0,1%. U 420 predmeta nemamo podatke o stručnoj spremi osobe uključene u probaciju, a tu se uglavnom radi o predmetima obavještavanja žrtava gdje se u Zahtjevu za obavještavanje žrtve nije navodio taj podatak.

***Grafikon 6.*** *Usporedba osobe uključene u probaciju po obrazovanju – predmeti zaprimljeni u 2011. i 2012. godini*

 Prema podacima prikazanim u grafikonu 9. vidljivo je da se u 2012. godini smanjio broj osoba niže stručne spreme koje su bile uključene u probaciju. Naime, u 2011. godini udio osoba niže stručne spreme u ukupnom broju zaprimljenih predmeta iznosio je 30,1% dok je u 2012. godini taj broj pao na 11%. Također je vidljivo da se u 2012. godini povećao nekvalificiranih osoba sa 1,1 u 2011. na 7,4% u 2012. godini. U obje godine najveći broj osoba uključenih u probaciju predstavljaju osobe srednje stručne spreme.

# II.3. Struktura osoba uključenih u probaciju prema ranijoj kažnjavanosti

***Tablica 15.*** *Osobe uključene u probaciju prema ranijoj kažnjavanosti – predmeti zaprimljeni u 2012. godini*

|  |  |  |
| --- | --- | --- |
| **Ranija kažnjavanost**  | **broj predmeta**  | **%** |
| **da**  | 606 | 38,6 |
| **ne**  | 965 | 61,4 |
| **ukupno** | **1571** | **100** |

 Od ukupnog broja osoba za koje su predmeti zaprimljeni presude u 2012. godini njih 606 ili 38,6% su prethodno kažnjavane jednom ili više puta, dok njih 965 ili 61,4% nije prethodno kažnjavano.

***Grafikon 8.*** *Broj ranijih kažnjavanja – predmeti zaprimljeni u 2012. godini*

 Od ukupnog broja osoba uključenih u probaciju koji su bili prethodno kažnjavani njih 30% je jedanput prethodno kažnjavano, 16% ih je dva puta prethodno kažnjavano, 11% tri puta, 12% ih je prethodno kažnjavano 4 puta, 5 i više puta ih je kažnjavano ukupno 31%. Podaci navedeni u prethodnom grafikonu ukazuju na činjenicu kako je veliki broj osoba uključenih u probaciju, osobe sa ozbiljnom kriminalnom prošlošću pet ili više puta su prethodno kažnjavani. Sve ovo ukazuje na činjenicu da kod ovih osoba uključenih u probaciju postoji velika vjerojatnost kriminalnog povrata, sprečavanje kojeg će predstavljati veliki izazov za probacijske službenike. U 2012. godini zaprimili smo dva predmeta rada za opće dobro u kojima su počinitelji prethodno kažnjavani 32 puta za različita kaznena djela.

# III . PRAVNE OSOBE I RAD ZA OPĆE DOBRO – broj novosklopljenih ugovora

Presude kojima je izrečen rad za opće dobro na slobodi mogu se izvršavati u pravnim osobama s kojima je sklopljen ugovor o izvršavanju rada za opće dobro, tijelima lokalne samouprave ali i u tijelima s javnim ovlastima s kojima nije potrebno potpisivati ugovor. Kriterij za uspostavljanje suradnje s ustanovama i drugim pravnim osobama je djelatnost kojom se bave pravne osobe, a koja mora biti od koristi za društvenu zajednicu. To može biti humanitarna, ekološka, komunalna ili neka druga slična općekorisna djelatnost.

Prema evidencijama koje se vode u ovom Ministarstvu, tijekom 2012. godine ugovor je sklopljen sa 111 novih pravnih osoba s područja gotovo cijele Republike Hrvatske. Uz ugovore koji su sklopljeni prethodnih godina dolazimo do brojke od 438 pravnih osoba u kojima se može izvršavati sankcija rada za opće dobro.

# Statistički dodatak

***Tablica 1.*** *Predmeti zaprimljeni u 2012. prema tijelu dostavljanja predmeta*

|  |  |
| --- | --- |
| **Naziv tijela**  | **Broj predmeta**  |
| **Kaznionica u Glini** | 1 |
| **Kaznionica u Lepoglavi** | 26 |
| **Kaznionica u Lipovici-Popovači** | 29 |
| **Kaznionica u Požegi** | 43 |
| **Kaznionica u Valturi** | 7 |
| **Općinski kazneni sud u Zagrebu** | 230 |
| **Općinski sud u Belom Manastiru** | 1 |
| **Općinski sud u Bjelovaru** | 5 |
| **Općinski sud u Bujama – Buie** | 11 |
| **Općinski sud u Buzetu** | 1 |
| **Općinski sud u Crikvenici** | 2 |
| **Općinski sud u Čakovcu** | 6 |
| **Općinski sud u Delnicama** | 6 |
| **Općinski sud u Dubrovniku** | 13 |
| **Općinski sud u Đakovu** | 4 |
| **Općinski sud u Gospiću** | 8 |
| **Općinski sud u Hrvatskoj Kostajnici** | 4 |
| **Općinski sud u Ivanić-Gradu** | 17 |
| **Općinski sud u Jastrebarskom** | 1 |
| **Općinski sud u Karlovcu** | 8 |
| **Općinski sud u Kninu** | 1 |
| **Općinski sud u Koprivnici** | 14 |
| **Općinski sud u Korčuli** | 1 |
| **Općinski sud u Krapini** | 7 |
| **Općinski sud u Križevcima** | 4 |
| **Općinski sud u Krku** | 1 |
| **Općinski sud u Kutini** | 3 |
| **Općinski sud u Labinu** | 6 |
| **Općinski sud u Malom Lošinju** | 1 |
| **Općinski sud u Metkoviću** | 4 |
| **Općinski sud u Našicama** | 3 |
| **Općinski sud u Ogulinu** | 3 |
| **Općinski sud u Opatiji** | 2 |
| **Općinski sud u Osijeku** | 51 |
| **Općinski sud u Pazinu** | 3 |
| **Općinski sud u Poreču – Parenzo** | 1 |
| **Općinski sud u Požegi** | 34 |
| **Općinski sud u Puli – Pola** | 30 |
| **Općinski sud u Puli -Pola** | 1 |
| **Općinski sud u Rabu** | 1 |
| **Općinski sud u Rijeci** | 120 |
| **Općinski sud u Rovinju – Rovigno** | 2 |
| **Općinski sud u Samoboru** | 2 |
| **Općinski sud u Sesvetama** | 18 |
| **Općinski sud u Sinju** | 2 |
| **Općinski sud u Sisku** | 63 |
| **Općinski sud u Slatini** | 1 |
| **Općinski sud u Slavonskom Brodu** | 13 |
| **Općinski sud u Splitu** | 87 |
| **Općinski sud u Starom Gradu** | 2 |
| **Općinski sud u Šibeniku** | 20 |
| **Općinski sud u Valpovu** | 6 |
| **Općinski sud u Varaždinu** | 39 |
| **Općinski sud u Velikoj Gorici** | 6 |
| **Općinski sud u Vinkovcima** | 28 |
| **Općinski sud u Virovitici** | 22 |
| **Općinski sud u Vrgorcu** | 1 |
| **Općinski sud u Vukovaru** | 34 |
| **Općinski sud u Zaboku** | 3 |
| **Općinski sud u Zadru** | 11 |
| **Općinski sud u Zagrebu** | 2 |
| **Općinski sud u Zaprešiću** | 2 |
| **Općinski sud u Zlataru** | 18 |
| **Općinsko državno odvjetništvo u Bjelovaru** | 1 |
| **Općinsko državno odvjetništvo u Osijeku** | 5 |
| **Općinsko državno odvjetništvo u Sisku** | 5 |
| **Općinsko državno odvjetništvo u Splitu** | 3 |
| **Povjerenstvo za uvjetni otpust** | 57 |
| **Prekršajni sud u Čakovcu** | 3 |
| **Prekršajni sud u Imotskom** | 1 |
| **Prekršajni sud u Opatiji** | 2 |
| **Prekršajni sud u Opatiji**  | 3 |
| **Prekršajni sud u Pazinu** | 1 |
| **Prekršajni sud u Rijeci** | 3 |
| **Prekršajni sud u Splitu** | 6 |
| **Prekršajni sud u Varaždinu** | 21 |
| **Prekršajni sud u Zagrebu** | 68 |
| **Uprava za zatvorski sustav** | 48 |
| **Zatvor u Bjelovaru** | 11 |
| **Zatvor u Dubrovniku** | 2 |
| **Zatvor u Gospiću** | 3 |
| **Zatvor u Karlovcu** | 4 |
| **Zatvor u Osijeku** | 11 |
| **Zatvor u Požegi** | 4 |
| **Zatvor u Puli-Pola** | 1 |
| **Zatvor u Sisku** | 5 |
| **Zatvor u Splitu** | 4 |
| **Zatvor u Šibeniku** | 6 |
| **Zatvor u Varaždinu** | 9 |
| **Zatvor u Zadru** | 5 |
| **Zatvor u Zagrebu** | 6 |
| **Zatvorska bolnica u Zagrebu** | 1 |
| **Županijski sud u Bjelovaru** | 6 |
| **Županijski sud u Čakovcu** | 1 |
| **Županijski sud u Dubrovniku** | 1 |
| **Županijski sud u Karlovcu** | 1 |
| **Županijski sud u Osijeku** | 14 |
| **Županijski sud u Požegi** | 5 |
| **Županijski sud u Puli-Pola** | 9 |
| **Županijski sud u Rijeci** | 34 |
| **Županijski sud u Slavonskom brodu** | 3 |
| **Županijski sud u Splitu** | 22 |
| **Županijski sud u Šibeniku** | 3 |
| **Županijski sud u Varaždinu** | 33 |
| **Županijski sud u Varaždinu, Stalna služba u Koprivnici** | 4 |
| **Županijski sud u Velikoj Gorici** | 7 |
| **Županijski sud u Vukovaru** | 14 |
| **Županijski sud u Zadru** | 1 |
| **Županijski sud u Zagrebu** | 18 |
| **Ukupno** | 1571 |

# IV . FINANCIJSKI POKAZATELJI

#  Za razvoj probacijske službe u Republici Hrvatskoj i izvršavanje sankcija i mjera u zajednici, tijekom 2012. godine, planirano je i utrošeno kako slijedi u tablici u Tablici 16.

***Tablica 16.*** *Prikaz planiranih i utrošenih sredstava u 2012. godini*

|  |  |  |  |
| --- | --- | --- | --- |
| **vrsta rashoda** | **planiranasredstva** | **ukupnirashodi** | **udio u ukupnimrashodima (%)** |
| plaće | 5.314.130,01 | 5.314.130,01 | 49,82 |
| doprinosi | 863.091,80 | 863.091,80 | 8,09 |
| naknade za prijevoz | 411.833,63 | 411.833,63 | 3,86 |
| IPA 2008 EU projekt Razvoj probacijskog sustava u RH | 795.248,00 | 623.737,73 | 5,85 |
| Uređenje i opremanje Uprave za probaciju | 30.000,00 | 7.676,90 | 0,07 |
| Službena putovanja | 176.000,00 | 179.647,80 | 1,68 |
| Stručno usavršavanje zaposlenika | 25.000,00 | 17.578,00 | 0,16 |
| sitni inventar i auto gume | 40.000,00 | 38.354,96 | 0,36 |
| usluge telefona, pošte, prijevoza | 100.000,00 | 163.659,72 | 1,53 |
| usluge investicijskog i tekućeg održavanja | 150.000,00 | 70.289,99 | 0,66 |
| intelektualne i osobne usluge | 10.000,00 | 7.905,00 | 0,07 |
| ostali nespomenuti rashodi poslovanja | 70.000,00 | 69.995,93 | 0,66 |
| resocijalizacija osuđenih osoba koje sankcije izvršavaju na slobodi | 2.900.000,00 | 2.899.328,57 | 27,18 |
| **UKUPNO** | **10.885.303,44** | **10.667.230,04** | **100,00** |

1. Uspješno izvršen predmet znači da je osuđenik odradio rad za opće dobro, žrtva obaviještena o izlasku osuđenika, tijekom zaštitnog nadzora osuđenik je surađivao s probacijskim službenikom te nije došlo do opoziva uvjetne osude i dr. [↑](#footnote-ref-1)
2. Detaljan popis svij tijela nalazi se u Statističkom dodatku ovog izvješća. [↑](#footnote-ref-2)
3. U 50 predmeta poput Obavještavanja žrtve ili uvjetnog otpusta podnositelj zahtjeva, Povjerenstvo za uvjetni otpust ili kaznionica, nisu naveli kazneno djelo nego samo podatke o žrtvi i osobni podaci o počinitelju tako da ti podaci nisu niti mogli biti analizirani. Pojedini osuđenici su također osuđeni za više kaznenih djela tako da je ukupni zbroj kaznenih djela nešto veći od broja zaprimljenih predmeta. [↑](#footnote-ref-3)